Til 
Formand/ næstformand i det øverste medindflydelses- og medbestemmelsesudvalg i kommuner og amter	

Den 16. august 2000

”Nye roller og udfordringer for lokale ledelses- og medarbejderrepræsentanter”
 
- Rapportmateriale fra Det Personalepolitiske Forum  

./.	Det Personalepolitiske Forum fremsender hermed rapportmateriale fra en aktuel undersøgelse af roller og udfordringer for ledere og medarbejderrepræsentanter i kommuner og amter.

Rapporterne vedlægges i to sæt til henholdsvis formand og næstformand i kommunens/amtets øverste medindflydelses- og medbestemmelsesudvalg. Hvert sæt indeholder: 

-	En hovedrapport
-	En delrapport I - kravkatalog
-	En delkatalog II - casestudier 

Det Personalepolitiske Forum bad i efteråret 1999 arbejdsmarkeds-
forskere fra Københavns Universitet om at  igangsætte undersøgelsen. Baggrunden for anmodningen var, at lokale ledere og medarbejderrepræsentanter i kommuner og amter i dag stilles overfor stadig flere udfordringer og krav. Decentralisering, ny løndannelse og udlicitering er nogle af eksemplerne.

-	Men hvordan manifesterer disse krav sig? 
-	Hvordan tackler lokale ledere og medarbejderrepræsentanter disse krav og udfordringer? 
-	Hvad betyder de nye krav for relationerne mellem ledere og medarbejderrepræsentanter?

Det er disse spørgsmål, undersøgelsen giver en række svar på. Grundlaget er interviews med 69 ledere og medarbejderrepræsentanter i 6 kommuner og 3 amter.

Det Personalepolitiske Forum overvejer videre opfølgningsaktiviteter i forbindelse med undersøgelsen. 

Rapporterne kan hentes på hjemmesiden hos Kommunernes Landsforening, Amtsrådsforeningen og Kommunale Tjenestemænd og Overenskomstansatte:

Kommunernes Landsforening: www. kl.dk 
Kontaktperson: Turid Eikeland, tlf. 33 70 34 49

Amtsrådsforeningen: www.arf.dk
Kontaktperson: Sidsel Leonhardt, tlf. 35 29 82 32 

Kommunale Tjenestemænd og Overenskomstansatte: www. kto.dk
Kontaktperson: Henrik Carlsen, tlf. 33 11 97 00, lokal 207

Med venlig hilsen 

Det Personalepolitiske Forum